2.

Textul de la punctul (5) se înlocuiește cu textul următor: „396 R 0240: Regulamentul (CE) nr. 240/96 al Comisiei din 31 ianuarie 1996 privind aplicarea articolului 85 alineatul (3) din tratat în cazul anumitor categorii de acorduri de transfer de tehnologii (JO L 31, 9.2.1996, p. 2). În sensul acordului, dispozițiile regulamentului se interpretează cu următoarele adaptări: (a) la articolul 1 alineatul (4), termenul «state membre» se citește ca «state membre ale CE sau state AELS»; (b) la articolul 4 alineatul (1), expresia «cu condiția ca acordurile în cauză să fie notificate Comisiei în conformitate cu dispozițiile articolelor 1, 2 și 3 din Regulamentul (CE) 3385/94, iar Comisia să nu se opună acestei scutiri în termen de patru luni» se citește «cu condiția ca acordurile în cauză să fie notificate Comisiei CE sau Autorității de supraveghere a AELS în conformitate cu dispozițiile articolelor 1, 2 și 3 din Regulamentul (CE) nr. 3385/94 și cu dispozițiile corespunzătoare avute în vedere în protocolul 21 la Acordul SEE și din capitolul III al protocolului 4 la Acordul de instituire a unei Autorități de supraveghere și a unei Curți de Justiție, iar autoritatea de supraveghere să nu se opună acestei scutiri în termen de patru luni.»; (c) la articolul 4 alineatul (3), termenii «în conformitate cu articolul 4 din Regulamentul (CE) nr. 3385/94» se citesc «în conformitate cu articolul 4 din Regulamentul (CE) nr. 3385/94 și în conformitate cu dispozițiile corespunzătoare avute în vedere în protocolul 21 la Acordul SEE și din capitolul III al protocolului 4 la Acordul de instituire unei Autorități de supraveghere și a unei Curți de Justiție.»; (d) la articolul 4 alineatul (5), teza a doua se înlocuiește cu textul următor: «Se opune scutirii dacă primește o cerere în acest sens din partea unui stat care se încadrează în competențele sale în termen de două luni de la transmiterea către statele respective a notificării menționate la alineatul (1) sau a comunicării menționate la alineatul (4).»; (e) la articolul 4 alineatul (6), teza a doua se înlocuiește cu textul următor: «Cu toate acestea, în cazul în care obiecțiile au fost ridicate la cererea unui stat care se încadrează în competența sa și cererea se menține, acestea pot fi retrase numai după consultarea Comitetului consultativ pentru practici restrictive și poziții dominante.»; (f) la sfârșitul articolului 4 alineatul (9) se adaugă textul următor: «sau dispozițiile corespunzătoare din Protocolul 21 la Acordul SEE și din capitolul II al Protocolului 4 la Acordul de instituire unei Autorități de supraveghere și a unei Curți de Justiție.» (g) la articolul 7, în paragraful introductiv, expresia «în temeiul articolului 7 din Regulamentul 19/65/CEE» se citește ca «fie din proprie inițiativă, fie la cererea celeilalte autorități de supraveghere sau a unui stat care se încadrează în competența sa ori a unor persoane fizice sau juridice care revendică un interes legitim»; (h) la sfârșitul articolului 7 se adaugă alineatul următor: «Autoritatea competentă poate să emită în astfel de cazuri o decizie în conformitate cu articolele 6 și 8 din Regulamentul (CEE) nr. 17/62 sau cu dispozițiile corespunzătoare din Protocolul 21 la Acordul de instituire unei Autorități de supraveghere și a unei Curți de Justiție, fără a fi necesară nicio notificare prealabilă.»; (i) la articolul 10 alineatul (13), termenul «state membre» se înlocuiește cu «stat membru al CE sau stat AELS».”